21. oktobris

21. oktobris ir gada 294. diena pēc Gregora kalendāra (295. garajā gadā). Līdz gada beigām ir atlikusi 71 diena.

Vārda dienas 
Severīns, Urzula

Notikumi 
 1520. gads — Fernāna Magelāna vadītā ekspedīcija atklāja jūras šaurumu starp Dienvidameriku un Ugunszemi (Magelāna šaurumu).
 1578. gads — Livonijas karš: Vendenes kaujā pie Cēsīm apvienotie zviedru-poļu-lietuviešu spēki sakāva Krievijas karaspēku.
 1805. gads — Napoleona kari: lorda Nelsona vadītā britu flote Trafalgaras kaujā sakāva Francijas un Spānijas jūras spēkus.
 1820. gads — pieņemts pašreizējais Peru karogs.
 1824. gads — Džozefs Aspdins patentēja portlandcementu.
 1895. gads — pēc Japānas iebrukuma beidza pastāvēt Formozas Republika.
 1919. gads — izveidota Pirmā Austrijas Republika.
 1940. gads — publicēts pirmais izdevums Ernesta Hemingveja romānam "Kam skanēs zvans".
 1971. gads — Pablo Nerudam piešķirta Nobela prēmija literatūrā.
 1977. gads — dibināts Eiropas Patentu institūts.
 1983. gads — septiņpadsmitajā Vispārējā svaru un mēru konferencē metrs tika noteikts kā attālums, ko gaisma vakuumā veic sekundes 1/299 792 458 daļā.
 1985. gads — pieņemts pašreizējais Sentvinsentas un Grenadīnu karogs.
 1986. gads — Māršala Salas ieguva neatkarību no ASV.
 1993. gads — sākās Burundi Pilsoņu karš.
 2002. gads — Irākas prezidents Sadams Huseins izsludināja vispārēju amnestiju.
 2010. gads — pieņemts pašreizējais Mjanmas karogs.

Dzimuši 
 1772. gads — Semjuels Kolridžs (Samuel Coleridge), angļu dzejnieks, kritiķis un filozofs (miris 1834. gadā)
 1833. gads — Alfrēds Nobels (Alfred Nobel ), zviedru ķīmiķis un inženieris (miris 1896. gadā)
 1912. gads:
 Andrejs Eglītis, latviešu dzejnieks (miris 2006. gadā)
 Džordžs Šolti (Georg Solti), diriģents (miris 1997. gadā)
 1926. gads — Kveta Eretova (Květa Eretová), Čehijas starptautiskā lielmeistare šahā (mirusi 2021. gadā)
 1929. gads — Ursula Le Gvina (Ursula Le Guin), ASV rakstniece (mirusi 2018. gadā)
 1933. gads — Fransisko Hento (Francisco Gento), spāņu futbolists (miris 2022. gadā)
 1945. gads — Ņikita Mihalkovs (Никита Михалков), krievu aktieris, kinorežisors
 1949. gads — Benjamins Netanjahu, (בנימין נתניהו), Izraēlas politiķis
 1956. gads — Kerija Fišere (Carrie Fisher), amerikāņu aktrise, romānu rakstniece un scenāriste (mirusi 2016. gadā)
 1959. gads — Kens Vatanabe (渡辺 謙), japāņu aktieris
 1966. gads — Daglass Hērlijs (Douglas Hurley), ASV kosmonauts
 1973. gads — Ļera Averbaha (Лера Авербах), krievu komponiste, pianiste un dzejniece
 1982. gads — Andre Todeskato (André Todescatti), Brazīlijā dzimis Itālijas futbolists
 1990. gads — Rikijs Ruvio (Ricky Rubio), Spānijas basketbolists

Miruši 
 1422. gads — Šarls VI (Charles VI), Francijas karalis (dzimis 1368. gadā)
 1805. gads — Horācijs Nelsons (Horatio Nelson), angļu admirālis (dzimis 1758. gadā)
 1931. gads — Arturs Šniclers (Arthur Schnitzler), Austrijas rakstnieks (dzimis 1862. gadā)
 1957. gads — Žaks de Prinelē (Jacques de Prunelé), franču jātnieks, olimpiskās bronzas medaļas ieguvējs (dzimis 1876. gadā)
 1978. gads — Anastass Mikojans (Анастас Микоян), padomju politiķis (dzimis 1895. gadā)
 1984. gads — Fransuā Trifo (François Truffaut), franču kinorežisors (dzimis 1932. gadā)
 1969. gads:
 Džeks Keruaks (Jack Kerouac), ASV rakstnieks (dzimis 1922. gadā)
 Vaclavs Serpiņskis (Wacław Sierpiński;), poļu matemātiķis (dzimis 1882. gadā)
 2003. gads:
 Eliots Smits (Steven Paul Smith), ASV mūziķis (dzimis 1969. gadā)
 Nikolajs Neilands, padomju diplomāts, Latvijas politiķis, žurnālists un politologs (dzimis 1930. gadā)
 2021. gads — Jūlija Nikoliča (Јулија Николиќ), ukraiņu izcelsmes Ziemeļmaķedonijas handboliste (dzimusi 1983. gadā)

Oktobris